**Všeobecné obchodné podmienky kurzov plávania organizovaných spoločnosťou Klub Kvapka s.r.o.**

1. **Základné informácie**
2. Tieto všeobecné obchodné podmienky kurzov plávania („**VOP**“) sa vzťahujú na kurzy plávania dojčiat a batoliat, deti, dospelých a rodičov s deťmi alebo ak je tak určené aj na iné podujatia plaveckého charakteru („**kurz**“) organizované obchodnou spoločnosťou Klub Kvapka s.r.o. so sídlom T. Milkina 2, 917 01, Trnava, IČO: 36 364 207, zapísanou v Obchodnom registri Okresného súdu Trnava I, oddiel: Sro, vložka č.: 18572/T („**Klub Kvapka**“).
3. Pre účely týchto VOP sa pojmom „**účastník**“ alebo „**Vami**“ rozumie, podľa okolností, (i) účastník kurzu, ak ide o osobu plne spôsobilú na právne úkony, (ii) dieťa, ktoré sa účastní kurzu a jeho zákonný zástupca v ostatných prípadoch.
4. Cieľom kurzov je vytvorenie podmienok a zabezpečenie vedenia kurzu odborne spôsobilou osobou („**inštruktor**“), aby si účastníci kurzu mohli osvojiť základy plaveckej techniky, bezpečného pohybu a správania sa pri a vo vode, prípadne rozvíjať a zdokonaľovať svoju plaveckú techniku.
5. Zmluva medzi Klubom Kvapka a účastníkom kurzu vzniká okamihom, kedy sa účastník spôsobom podľa článku 2 týchto VOP záväzne prihlási na kurz. Od tohto okamihu sa Klub Kvapka, za podmienok uvedených v týchto VOP, zaväzuje umožniť účastníkovi kurzu účasť na ňom vybranom kurze a zabezpečiť odborné vedenie kurzu a účastník sa zaväzuje zaplatiť Klubu Kvapka poplatok za kurz vo výške a spôsobom podľa týchto VOP a informácií zverejnených pri jednotlivých kurzoch, postupovať podľa týchto VOP a pri vedení kurzu sa riadiť pokynmi Klubu Kvapka.
6. **Prihlasovanie sa na kurz, úhrada za kurz a dodacie podmienky**
7. Aktuálna ponuka kurzov a informácie o nich sú dostupné na internetovej stránke [www.klubkvapka.sk](http://www.klubkvapka.sk). Vo všeobecnosti je trvanie jedného kurzu 2 mesiace, resp. 8 lekcií vo frekvencii jedna lekcia za týždeň. Plavecké kurzy organizované počas leta, môžu mať kratšie, prípadne dlhšie trvanie. O tejto zmene sú klienti Klubu Kvapka vždy vopred informovaní.
8. Na nový kurz je možné prihlásiť sa vyplnením prihlášky cez online rezervačný systém: [http://prihlasovanie.klubkvapka.sk](http://prihlasovanie.klubkvapka.sk/rezervacie/). Pri vyplnení prihlášky postupujte podľa pokynov v rezervačnom systéme. Odoslaním sa Vaša prihláška stáva záväznou.
9. Cenu kurzu môže účastník uhradiť podľa jeho výberu jedným z nasledovných spôsobov: i) platba platobnou kartou prostredníctvom platobnej brány XXX, ii) bankovým prevodom, alebo iii) úhradou v hotovosti v mieste konania kurzu.
10. V prípade úhrady bankovým prevodom je účastník pri platbe povinný použiť platobné údaje vygenerované pri prihlasovaní sa na konkrétny kurz.
11. Miestom plnenia zmluvy sa rozumie miesto uskutočnenia kurzu.
12. Klub Kvapka sa zaväzuje účastníkovi dodať služby v podobe kurzu, v rozsahu a v termíne, ktorý je uvedený ako informácia pri kurze, na ktorý sa účastník prihlasuje.

1. Klub Kvapka je oprávnený zmeniť termín konania kurzu, ak konaniu kurzu v termíne uvedenom v prihláške bránia objektívne skutočnosti nespočívajúce na vôli Klubu Kvapka. V prípade zmeny termínu kurzu zo strany Klubu Kvapka má účastník právo od zmluvy odstúpiť.
2. **Poplatok za kurz, storno podmienky**
3. Aktuálny cenník kurzov v Klube Kvapka je dostupný na internetovej stránke [www.klubkvapka.sk](http://www.klubkvapka.sk/); cenu jednotlivých kurzov zistíte tiež prostredníctvom vyššie uvedeného rezervačného systému (ods. 2.2). Poplatok za kurz zahŕňa vstup do bazéna a prislúchajúcich priestorov, odborné vedenie kurzu prostredníctvom inštruktora/ky, ako aj zapožičanie pomôcok určených na výučbu počas kurzov.
4. Okamihom odoslania záväznej prihlášky vzniká účastníkovi povinnosť zaplatiť Klubu Kvapka cenu kurzu.
5. Platbu za kurz t.j. 8 lekcií (ak nie je pri konkrétnom kurze uvedený iný rozsah) je potrebné realizovať najneskôr v deň začatia kurzu. Pri nedodržaní doby splatnosti ceny kurzu má Klub Kvapka právo vylúčiť účastníka z kurzu a jeho miesto ponúknuť inému záujemcovi.
6. Účastník potvrdením o oboznámení sa s týmito VOP vyhlasuje, že berie na vedomie, že sa na zmluvu o poskytnutí služby podľa týchto VOP nevzťahuje právo na odstúpenie od zmluvy podľa zákona č. 102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho, nakoľko ide o poskytnutie služieb súvisiacich s činnosťami v rámci voľného času, ktoré sa predávajúci zaväzuje poskytnúť v dohodnutom čase alebo v dohodnutej lehote.
7. Účastník má právo na odhlásenie sa z kurzu podľa nižšie uvedených podmienok.
8. V prípade odhlásenia sa účastníka z kurzu z vážnych dôvodov menej ako 72 hodín (3 dni) pred začiatkom kurzu si Klub Kvapka účtuje 10 % z ceny kurzu ako manipulačný poplatok. Uhradenú cenu kurzu po odpočítaní manipulačného poplatku Klub Kvapka vráti účastníkovi v lehote do 14 dní odo dňa odhlásenia sa účastníka z kurzu.
9. V prípade odhlásenia sa účastníka z kurzu z dôvodu zmeny termínu kurzu zo strany Klubu Kvapka podľa ods. 2.7 bude účastníkovi vrátená ním uhradená cena kurzu, a to bez započítania manipulačného poplatku. Ak dôjde k odhláseniu kurzu podľa ods. 2.7 v spojení s predchádzajúcou vetou po začatí kurzu, bude účastníkovi po odhlásení vrátená alikvotná časť ceny kurzu podľa pomeru jeho absolvovania kurzu do času odhlásenia.
10. Po začatí kurzu a následnom odhlásení sa účastníka z kurzu z vážnych dôvodov si Klub Kvapka účtuje 10 % manipulačný poplatok podľa ods. 3.6, vrátane alikvotnej časti ceny kurzu v rozsahu v akom bol tento zo strany účastníka už absolvovaný. Zvyšnú časť ceny kurzu Klub Kvapka vráti účastníkovi v lehote do 14 dní odo dňa odhlásenia sa účastníka z kurzu.
11. Účastník má právo nahradiť si všetky ospravedlnené lekcie, ktoré boli v registračnom systéme alebo SMS správou odhlásené viac ako 24 hodín vopred pred začiatkom lekcie, a to do 6. roku života dieťaťa. Lekcie odhlásené menej ako 24 hodín pred začiatkom lekcie v konkrétnom kurze je možné nahradiť maximálne v rozsahu 2 lekcií. V prípade nezúčastnenia sa účastníka na lekcii bez oznámenia jeho absencie, ako aj v prípadne absencie na lekciách v rozsahu nenahradených lekcií sa účastníkovi úhrada ceny kurzu nevracia. Náhradné lekcie podľa prvej a druhej vety tohto odseku si hľadá účastník v registračnom systéme sám.
12. Účastník, ktorý si nahrádza lekcie podľa ods. 3.7, nemôže využívať ako náhradné lekcie, lekcie v rámci iného kurzu.
13. Účastník je povinný správať sa počas kurzu podľa pokynov inštruktora/ky, dodržiavať hygienické a bezpečnostné zásady. Klub Kvapka si vyhradzuje právo na vylúčenie účastníka z kurzu pri porušení povinností účastníka podľa týchto VOP, a to najmä v prípade porušenia zásad hygieny, pričom v takomto prípade nevzniká účastníkovi nárok na vrátenie uhradenej ceny kurzu, ako ani nárok na absolvovanie náhradného kurzu.
14. Klub Kvapka si ako organizátor kurzov vyhradzuje právo, zverejnením na internetovej stránke www.klubkvapka.sk, oznámiť osobitné podmienky, za ktorých bude mať účastník nárok na vrátenie prijatých platieb za neabsolvovanie kurzu (alebo jeho časti) z dôvodu uzavretia bazéna v súvislosti so zamedzením šírenia nebezpečnej nákazlivej ľudskej choroby COVID-19. Sledujte naše webové sídlo pre bližšie podrobnosti a aktuálne informácie súvisiace s COVID-19 opatreniami.
15. **Povinnosti účastníkov kurzov a ďalšie informácie o podmienkach účasti na kurze**
16. Účastník kurzu je povinný dostaviť sa na miesto konania lekcie aspoň 10 až 15 min. pred jej začiatkom. Vstup dieťaťa do bazéna je povolený len v sprievode jedného z jeho rodičov, prípadne rodičom poverenej dospelej osoby.
17. Povinnou výbavou účastníka kurzu sú plavky pre rodiča aj dieťa (v Klube Kvapka je možné si zakúpiť plavky, do ktorých nepotrebujete plaveckú plienku.). Odporúčanou výbavou pre účastníkov kurzu je tiež župan, osuška alebo uterák pre rodiča aj pre dieťa, mydlo a všetky kozmetické potreby, potreby na prebalenie dieťaťa, jedlo a pitie pre dieťa. Kozmetické potreby, jedlo a pitie nie je z bezpečnostných dôvodov povolené v priestoroch realizácie kurzu prenášať v sklenených nádobách. Ak chcete chodiť v priestoroch realizácie kurzu obutí, prineste si čisté prezuvky, najlepšie s bledou podrážkou.
18. Klub Kvapka nezabezpečuje vybavenie účastníkov kurzu podľa ods. 4.2.
19. Účastníci kurzov sú povinní dbať na svoju bezpečnosť a bezpečnosť ostatných účastníkov kurzu v priestoroch realizácie kurzu. Účastníci sú predovšetkým povinní sa v priestoroch pohybovať pomaly a opatrne, aby predišli pošmyknutiu a dbať na zvýšenú pozornosť pri otváraní dverí. V prípade, že je účastníkom kurzu dieťa, je jeho rodič, zákonný zástupca, resp. nimi poverená osoba povinný na dieťa dohliadať mimo času, kedy sa tomuto priamo venuje inštruktor/ka.
20. Vstup do bazéna je prísne zakázaný osobám s horúčkou, infekčnými zápalovými ochoreniami, hnačkou a bacilonosičom. Vstup do bazéna je tiež zakázaný osobám, ktoré sú v karanténe pre výskyt infekcie.
21. Pred vstupom do bazéna je účastník kurzu (rodič aj dieťa) povinný sa osprchovať a umyť mydlom bez plaviek. (Prosíme, očistite si aj make-up.) Účastník je vždy povinný používať čisté plavky. Ak dieťa použije nočník, alebo znečistí akýmkoľvek spôsobom priestory Klubu Kvapka, oznámte to personálu. Prosíme, nesadajte si v saune v mokrých plavkách na drevo. (Všetky tieto inštrukcie slúžia ako prevencia pri zachovávaní zdravia dieťaťa. Nepodceňujte ich.)
22. Klub Kvapka si vyhradzuje právo odmietnuť účasť na lekcii účastníkovi kurzu, alebo účastníka z kurzu vylúčiť, bez akéhokoľvek nároku na kompenzáciu, ak (i) stav účastníka podľa názoru inštruktora/ky nie je vhodný pre účasť na kurze (zdravotný stav, dôvodné podozrenie z toho, že účastník je pod vplyvom alkoholu alebo iných omamných alebo návykových látok a pod.), (ii) účastník počas vyučovacej hodiny alebo pred ňou svojím správaním ruší ostatných účastníkov kurzu, nerešpektuje pokyny a odporúčania inštruktora alebo nedodržiava povinnosti a obmedzenia uvedené v týchto VOP, alebo (iii) z iných vážnych dôvodov.
23. **Prehlásenia účastníka kurzu**
24. **Účastník kurzu záväznou prihláškou na kurz odoslanou Klubu Kvapka prehlasuje, že:**
* si je vedomý/á zodpovednosti za svoje dieťa počas celého priebehu činnosti plávania dieťaťa, a to od vstupu do budovy, v ktorej sa predmetná činnosť (kurz) realizuje, až do odchodu z tejto budovy;
* okrem prípadov, keď s dieťaťom účastníka kurzu pracuje inštruktor/ka, preberá rodič, zákonný zástupca, resp. ním poverená osoba, plnú zodpovednosť za akýkoľvek úraz svojho dieťaťa, resp. dieťaťa rodiča, ktorý ho sprievodom dieťaťa poveril;
* si nie je vedomý žiadnej prekážky, ktorá by mu alebo dieťaťu bránila účasti na kurze alebo ohrozovala jeho zdravotný stav;
* mal možnosť sa oboznámiť s týmito VOP hygienickými, organizačnými a bezpečnostnými pravidlami vzťahujúcimi sa na vybraný kurz;
* berie na vedomie, že v prípade nedodržania VOP môže byť z kurzu alebo z vyučovacej hodiny vylúčený bez nároku na akúkoľvek kompenzáciu;
* vyslovuje súhlas s týmito VOP a zaväzuje sa ich dodržiavať.
1. **Reklamačný poriadok**

Ako poskytovatelia služieb v oblasti plávania, a to primárne so zameraním na deti sa usilujeme, aby boli naše služby poskytované v maximálnej možnej kvalite, a to tak s ohľadom na prácu inštruktorov, ako aj s ohľadom na podmienky priestorov v rámci ktorých sa služby poskytujú. Ak ste neboli alebo nie ste s nami poskytovanými službami spokojní, máte možnosť sa na nás obrátiť prostredníctvom reklamačného formuláru zverejneného na našom webovom sídle [www.klubkvapka.sk](http://www.klubkvapka.sk), a to za podmienok uvedených nižšie v rámci tohto reklamačného poriadku.

1. Klub Kvapka je zodpovedný za poskytovanie služieb zodpovedajúcich obvyklej kvalite, ktorú možno od tejto služby očakávať. V prípade nedostatkov týchto služieb preberá Klub Kvapka za tieto nedostatky zodpovednosť.
2. Tento reklamačný poriadok sa vzťahuje na možnosť reklamácie účastníka v spojitosti s nevyhovujúcou kvalitou služby, nevyhovujúcimi hygienickými podmienkami v priestoroch v ktorých sa služby poskytujú, alebo v spojitosti s nesprávnym vyúčtovaním ceny za poskytnuté služby, a teda jej vyúčtovanie v rozpore s cenníkom, ktorý mal účastník vo vzťahu ku konkrétnemu kurzu v čase prihlasovania sa k dispozícií.
3. Účastník si reklamáciu môže uplatniť i) prostredníctvom pošty na adresu uvedenú čl. 1 týchto VOP, ii) prostredníctvom e-mailu na adrese info@klubkvapka.sk, alebo iii) osobne u zodpovednej osoby podľa inštrukcii poskytnutých mu inštruktorom.
4. Po obdržaní reklamácie podľa ods. 6.3 bude účastníkovi vystavené potvrdenie o uplatnení reklamácie, obsahujúce dôvody reklamácie uvedené účastníkom, ako aj požadovaný spôsob vyriešenia reklamácie v zmysle ods. 6.7.
5. Klub Kvapka vybaví reklamáciu uplatnenú účastníkom ihneď, v odôvodnených prípadoch môže byť reklamácia vybavená neskôr, a to v lehote maximálne 30 dní odo dňa jej uplatnenia. Reklamácia sa považuje za uplatnenú doručením reklamačného formulára, alebo oznámením reklamácie jedným zo spôsobov uvedených v ods. 6.3., ak je objektívne zrozumiteľná a obsahuje všetky formálne náležitosti. V prípade potreby doplnenia reklamácie sa táto považuje za uplatnenú až dňom doručenia požadovaných doplňujúcich informácií a/alebo podkladov pre jej uplatnenie. V prípade ak nebude reklamácia vybavená v lehote do 30 dní, účastník má právo od zmluvy odstúpiť, alebo si uplatniť nárok na absolvovanie iného kurzu.
6. Klub Kvapka má právo neuznať reklamáciu v prípade, že táto nie je opodstatnená. O prípady neopodstatnenosti reklamácie ide najmä ak ide i) o skutočnosti ovplyvňujúce priebeh kurzu bez zavinenia Klubu Kvapka vrátane zásahu vyššej moci; ii) ovplyvnenie priebehu kurzu konaním zo strany účastníka, alebo inej osoby ktorej takéto konanie účastník umožnil.
7. **Spôsoby vybavenia reklamácie:**

Klub Kvapka je oprávnený vybaviť reklamáciu jedným z nasledovných spôsobov:

a) odstránením vady poskytovanej služby;

b) výmenou za inú službu (tj. najmä umožnením absolvovania iného kurzu);

c) vrátením uhradenej ceny za službu (kurz);

d) poskytnutím primeranej zľavy z ceny poskytovanej služby po zohľadnení charakteru vady a dobu jej trvania;

e) odôvodnením zamietnutím reklamácie.

1. Umožnenie absolvovania iného kurzu na základe reklamácie je bezplatné.
2. Ak ide o vadu služby, ktorú možno odstrániť, má účastník právo, aby bola vada bezplatne, včas a riadne odstránená. Účastník môže požadovať namiesto odstránenia vady poskytovanej služby, poskytnutie náhradnej služby, avšak len v prípade ak to Klubu Kvapka nespôsobí závažné ťažkosti.
3. Pri neodstrániteľných vadách poskytovanej služby má účastník nárok na odstúpenie od zmluvy a vrátenie ceny za kurz, nárok na absolvovanie náhradného kurzu, alebo právo na primeranú zľavu z ceny kurzu.
4. Po vybavení reklamácie bude účastníkovi doručené oznámenie o vybavení reklamácie s opisom spôsobu jej vybavenia, a v prípade nedôvodnej reklamácie s odôvodnením nevyhovenia reklamácií.
5. Ak účastník nie je spokojný so spôsobom vybavenia reklamácie zo strany Klub Kvapka, tento má právo požiadať Klub Kvapka o nápravu. Ak nebude vyhovené ani žiadosti účastníka o nápravu, alebo ak má za to, že Klub Kvapka porušil jeho práva, účastník má právo podať návrh na začatie alternatívneho riešenia svojho sporu podľa ustanovenia § 12 zákona č. 391/2015 Z. z. o alternatívnom riešení spotrebiteľských sporov a o zmene a doplnení niektorých zákonov. Príslušným subjektom na alternatívne riešenie spotrebiteľských sporov je v tomto prípade Slovenská obchodná inšpekcia, so sídlom Bajkalská 21/A, 820 07 Bratislava, odbor pre medzinárodné vzťahy a alternatívne riešenie spotrebiteľských sporov, alebo iná príslušná osoba, ktorá je zapísaná v zozname subjektov alternatívneho riešenia sporov vedenom Ministerstvom hospodárstva Slovenskej republiky. Výber subjektu podľa predchádzajúcej vety je ponechaný na rozhodnutí účastníka.
6. **Účinnosť VOP**

Tieto VOP nadobúdajú účinnosť dňa 1. septembra 2022 a vzťahujú sa na všetky kurzy, ktoré sa budú realizovať od 4. septembra 2022.

Klub Kvapka je oprávnený kedykoľvek tieto VOP alebo ich jednotlivé ustanovenia zmeniť. V takom prípade sa Klub Kvapka zaväzuje zverejniť zmenené znenie VOP na internetovej stránke Klubu Kvapka. Nové znenie VOP nadobudne účinnosť okamihom ich zverejnenia, ak v nich nebude určený iný dátum účinnosti.